  
ΕΛΛΗΝΙΚΗ ΔΗΜΟΚΡΑΤΙΑ

ΕΙΡΗΝΟΔΙΚΕΙΟ ΙΩΑΝΝΙΝΩΝ

Αριθμ. 4/2021 πράξης της Διευθύνουσας το Ειρηνοδικείο Ιωαννίνων

Η Διευθύνουσα το Ειρηνοδικείο Ιωαννίνων

Αφού έλαβε υπόψη το άρθρο 1 ΑΑ/4 της Δια/Γ.Π.οικ.1293 (ΦΕΚ τ. Β 30/ 8-1-2021) ΚΥΑ των Υπουργών ΟΙΚΟΝΟΜΙΚΩΝ – ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ - ΠΡΟΣΤΑΣΙΑΣ ΤΟΥ ΠΟΛΙΤΗ -ΕΘΝΙΚΗΣ ΑΜΥΝΑΣ – ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ – ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ -ΥΓΕΙΑΣ - ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ -ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ -ΔΙΚΑΙΟΣΥΝΗΣ - ΕΣΩΤΕΡΙΚΩΝ -ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ -ΥΠΟΔΟΜΩΝ ΚΑΙ ΜΕΤΑΦΟΡΩΝ -ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ-ΑΓΡΟΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ , με τίτλο «Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από τη Δευτέρα 11 Ιανουαρίου 2021 και ώρα 6:00 έως και τη Δευτέρα 18 Ιανουαρίου 2021 και ώρα 6:00» , **ορίζουμε ότι η λειτουργία του Ειρηνοδικείου Ιωαννίνων, για το διάστημα αυτό, θα γίνεται, όπως ορίζεται στην με αριθμό 69/30-11-2020 πράξη μας. Επιπρόσθετα ορίζουμε ότι :**

1. **Προσωρινές διαταγές** των άρθρων 691Α και 781 ΚΠολΔ, καθώς και προσωρινές διαταγές ή διατάξεις αποφάσεων σε αιτήσεις αναστολής της εκτέλεσης ή της εκτελεστότητας σε υποθέσεις κάθε φύσης και διαδικασίας, οι οποίες χορηγήθηκαν μέχρι τη ματαιωθείσα λόγω της αναστολής των δικών συζήτηση της σχετικής αίτησης ή ορίστηκε ότι ισχύουν με τον όρο διεξαγωγής της συζήτησης αυτής, λογίζονται αυτοδικαίως ότι παρατάθηκαν μέχρι τη νέα δικάσιμο, που θα ορισθεί, σύμφωνα με το άρθρο **158 παρ. 5 του ν. 4764/2020**
2. **Εκδικάζονται δίκες ασφαλιστικών μέτρων, στις οποίες δεν εξετάζονται μάρτυρες, με τη δυνατότητα προσκόμισης ενόρκων βεβαιώσεων και**
3. **Εκδικάζονται οι δίκες εκούσιας δικαιοδοσίας, όπως και υποθέσεις, που αφορούν σε ειδικούς νόμους και εκδικάζονται με τη διαδικασία της εκούσιας δικαιοδοσίας , καθώς και υποθέσεις του άρθρου 1 του ν. 4745/2020, στις οποίες δεν εξετάζονται μάρτυρες, με τη δυνατότητα προσκόμισης ενόρκων βεβαιώσεων.**

**Στις παραπάνω περιπτώσεις, λαμβάνει χώρα μέχρι την 12.00 ώρα της προηγούμενης εργάσιμης ημέρας της δικασίμου, έγγραφη δήλωση των πληρεξούσιων δικηγόρων των διαδίκων, ότι η συγκεκριμένη υπόθεση θα συζητηθεί, χωρίς την εξέταση μαρτύρων, η δήλωση δε αυτή κοινοποιείται στη γραμματεία του Ειρηνοδικείου Ιωαννίνων, με τη χρήση ηλεκτρονικής αλληλογραφίας. Εφόσον όλοι οι διάδικοι έχουν υποβάλει την εν λόγω δήλωση, η υπόθεση θα συζητηθεί με την παρουσία των πληρεξούσιων δικηγόρων των διαδίκων, χωρίς την εξέταση μαρτύρων.**

Ιωάννινα 11 Ιανουαρίου 2021

Η Διευθύνουσα το Ειρηνοδικείο Ιωαννίνων

Θεοδώρα Τερζοπούλου

2020